زندگی تارے ءَ بستگیں زیمرے
زیمر ءِ عمر تاں حدّے ءَ رَست کنت؟
گروھگے تاب دئے بلکیں حال ءَ ڈَسیت
چوش قصّہ نہ بیت
تو بگندئے منی گُشتن ءَ پوہ بئے!
گند حاموشی ءِ قدّح ءَ سر رچیت
کئے بزانت چے گُشیت
مُرگ ‘ مردم ‘ قفس ‘ بوستاں ‘ کل نفس
لَڈّ اِت اَنت ءُ شت اَنت ‘ گریوگا اِنت جرس
ساز ءُ موسم شُت اَنت ‘رنگ ءُ مولم شُت اَنت
باریں تھاں ڈیسے ءَ ہلک مردم شُت اَنت
باریں تھاں ڈُکّھے ءَ گٓور جت اَنت یار مئے
باریں تھاں وئیلے ءَ گوں وتا بُرتگ اَنت
زندگ اَنت ‘ مُرتگ اَنت!!!!!!!!!!
میرساگر